Ixef wis kraḍ : Taṣleḍt tasugnant -Teǧǧa argaz-is yemmut, truḥ ad t-ɛezzi wayeḍ. Tugna n tameṭṭut yeǧǧan lecɣal-is truḥ ad tɛiwen wiyaḍ, tameṭṭut taɛluḍt ad t-teǧǧ axxam-is ad d-telhi d wayen-nniḍen, tin ur nesɛi ara lmizan, ur txeddem ara ayen itt-inefɛen, telha-d d medden, ur tessin ara nnfeɛ-is, deg yinzi-a argaz d azamul n uxxam. Asugnen ara d-nekkes seg-s d amazday; imdanen ak ad t-gzun s yiwet n tmuɣli, akked yimanay ; yal yiwen yessugnun s timmad-is. Asugenen dagi d asugnen n yir tameṭṭut s tmuɣli n tmetti-nneɣ.